Interpol (гурт)

**Interpol** — амэрыканскі інды-рок гурт, які сфармаваўся ў 1998 годзе ў Нью-Ёрку.

## Гісторыя

### Пачатак

міні|300пкс|Канцэрт Interpol у 2005 годзе

Гісторыя гурта пачалася са знаёмства будучага гітарыста гурта Дэнiэла Кэсьлера з бубначом Грэгам Друдзі. Крыху пазьней да іх далучыўся Карлас Дэнглер, зь якім Дэнiэл пазнаёміўся з Нью-Ёркскім унівэрсытэце. Па легендзе Дэнiэл заўважыў на Карласе арыгінальныя боты «мартэнс» бяз жоўтых стабнаваньняў і вырашыў, што ён носіць іх ня проста так, а добра знаецца ў музыцы. І, насамрэч, Карлас Дэнглер ужо меў музычны досьвед у розных нью-ёркскіх indie-гуртах. Такім чынам у 1998 годзе склаліся драбы гурту.

У хуткім часе пачаліся пошукі вакаліста, і Дэнiэл узгадаў пра старога прыяцеля Пола Бэнкса, зь якім пазнаёміўся шмат гадоў таму ў Парыжы. У гэты час Пол як раз жыў у Нью-Ёрку. Пачаліся шматлікія рэпэтыцыі, першыя выступы ў клюбах гораду, ў тым ліку ў культавых *Mercury Lounge* і *The Bowery Ballroom*. Але ў 2000 годзе Грэг Друдзі вырашае пакінуць гурт, патлумачыўшы сваё рашэньне творчымі рознагалосьсямі. Яго месца заняў яшчэ адзін стары знаёмы Дэніэла Сэм Фагарына. У такім складзе гурт запісаў свае першыя дэма *«Fukd I.D. #3»* і *«Precipitate»*.

Interpol з самага пачатку граў нетыповую для Амэрыкі брытанскую музыку, таму і першы рэальны посьпех да іх прыйшоў па-за межамі сваёй краіны. Ужо ў красавіку 2001 году Interpol адыгралі некалькі канцэртаў у Глазга, Манчэстэры і Лёндане. Гурт адразу атрымаў падтрымку ад часопісу NME, які заўсёды падтрымлівае новыя музычныя імёны. У жніўні гурт выступіў на двух буйных францускіх фэстывалях *La Route du Rock* і *Festival Off*.

### Turn On The Bright Lights (2002)

Запіс першага альбому пачаўся напрыканцы 2001 году. **«Turn On The Bright Lights»** запісываўся ў Канэктыкуце, на студыі *Tarquin Studios*, якая зьмяшчалася ў былым прытулку для дзяцей з разумовымі адхіленьнямі. Нэрвовая атмасфэра гэтага будынку адбілася на запісаным дыску, які выйшаў ўлетку 2002 году. Прадусарамі запісу сталі Пітэр Кэціс (які раней працаваў з Mercury Rev) і Гэрэт Джонс (Depeche Mode, Clinic), а сам дыск выйшаў на незалежным лэйблы *Matador Records*. Пануры і загадлівы альбом прынес гурту вялікі посьпех і разыйшоўся накладам больш за 438 тысячаў асобнікаў.

### Antics (2004)

Праз два гады гурт запісвае свой другі альбом **«Antics»**, наклад якога толькі ў ЗША склаў 435 тысячаў. Новы дыск атрымаўся больш аптымістычным ў параўнаньні з «Turn On The Bright Lights», але па-ранейшаму таямнічым і непрадказальным. Усе кампазыцыі маюць стылістычнае адзінства, але кожная песьня на дыску перапоўненая выразнымі рыфамі, зьменамі мэлодыяў і аранжыровак. У выніку дыск быў прызнаны шматлікімі выданьнямі, як адзін з найлепшых у 2004 годзе, а ў амэрыканскім сьпісе *Top Independent Albums* заняў першае месца.

### Our Love to Admire (2007)

10 ліпеня 2007 году адбылася прэзэнтацыя новага альбому гурта **«Our Love to Admire»**. На гэты раз дыск выпускаецца буйнымі гукапіснымі кампаніямі — Parlophone (у Вялікабрытаніі) і Capitol Records (у ЗША). Першым самотнікам з альбому стала песьня **«The Heinrich Maneuver»**.

## Дыскаграфія

### Альбомы
**[[Turn on the Bright Lights]]* (20 жніўня 2002)
**[[Antics]]* (28 верасьня 2004)
**[[Our Love to Admire]]* (10 ліпеня 2007)

### Самотнікі

*The Interpol EP: PDA / NYC / Specialist (2002)
*Obstacle 1 (2002)
*Say Hello to the Angels / NYC (2003)
*Obstacle 1 (remix) (2003)
*Slow Hands (2004)
*Evil (2005)
*C'mere (2005)
*Slow Hands (reissue) (2005)
*The Heinrich Maneuver (2007)
*Mammoth (2007)

### Міні-альбомы

**Demo Tape* (1998)
**Fukd I.D. #3* (11 сьнежня 2000)
**Precipitate EP* (1 студзеня 2001)
**Interpol EP* (4 чэрвеня 2002)
**The Black EP* (26 жніўня 2003)
**Interpol Remix EP* (22 лістапада 2005)

## Відэаграфія

*NYC
*PDA
*Obstacle 1
*Slow Hands
*Evil
*C'mere
*The Heinrich Maneuver

## Удзельнікі

* Пол Бэнкс: сьпеў, гітара
* Дэнiэл Кэсьлер: гітара, дадатковы сьпеў
* Карлас Дэнглер: бас-гітара
* Сэм Фагарына: бубны

## Вонкавыя спасылкі

*Афіцыйная хатняя старонка
*Старонка Interpol на партале Myspace
*Старонка Interpol на партале Last.fm
*Сайт InterpolArchives
*Старонка Interpol на партале WikiMusicGuide
*Тэксты песьняў
*Артыкул «Interpol в поисках настоящего рок-н-ролла»

Катэгорыя:Interpol